Miss Earth 2024

Ang **Miss Earth 2024** ay ang ika-24 na edisyon ng Miss Earth pageant, na ginanap sa Okada Manila, sa Parañaque, Kalakhang Maynila, Pilipinas noong 9 Nobyembre 2024. 

Pagkatapos ng kompetisyon, kinoronahan ni Drita Ziri ng Albanya si Jessica Lane of Australya bilang Miss Earth 2024. Ito ang unang pagkakataon na nanalo ang Australya sa Miss Earth. Kinoronahan bilang Miss Earth-Air si Hrafnhildur Haraldsdóttir ng Lupangyelo, si Bea Millan-Windorski ng Estados Unidos bilang Miss Earth-Water, at si Niva Antezana ng Peru bilang Miss Earth-Fire.

Mga kandidata mula sa pitumpu't-anim na bansa at teritoryo ang lumahok sa edisyong ito. Pinangunahan ni Robi Domingo ang kompetisyon.

## Kasaysayan 
### Lokasyon at petsa ng kompetisyon 
Noong 22 Disyembre 2023, sa kasagsagan ng Miss Earth 2023, inanunsyo ng pangulo ng Miss Earth Vietnam Organization na si Truong Ngoc Anh na magaganap ang edisyong ito sa Biyetnam. Inanunsyo rin niya na inaasahang magaganap ang kompetisyon sa Hai Phong mula Setyembre hanggang Nobyembre 2024.

Gayunpaman, inanunsyo ng Miss Earth Organization noong 2 Setyembre 2024 na magaganap ang kompetisyon sa Okada Manila sa 9 Nobyembre 2024 dito sa Pilipinas. Hindi isiniwalat ang dahilan kung bakit nakansela ang pangunguna ng Biyetnam sa kompetisyon. Nagsimula ang pagdating ng mga kandidata sa Pilipinas noong 18 Oktubre 2024.

### Pagpili ng mga kandidata 
Ang mga kandidata mula sa pitumpu't-anim na bansa at teritoryo ay napili upang lumahok sa kompetisyon. Dalawang kandidata ang iniluklok matapos ang pag-urong ng orihinal na nagwagi.

#### Mga pagpalit 
Dapat sanang lalahok si Mirte Van Renterghem ng Belhika. Gayunpaman, siya ay pinalitan ni Delphine Van Den Heede, na kalaunan ay pinalitan din ni Elizabeth Victoria Raska dahil sa hindi isiniwalat na dahilan. Dapat sanang lalahok sa edisyong ito si Anja Cubric ng Serbiya. Gayunpaman, siya ay pinalitan ni Viktorija Stojiljkovic dahil sa hindi isiniwalat na dahilan.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Alherya ay Nagkakaisang Arabong Emirato sa edisyong ito. Bumalik sa edisyong ito ang mga bansang El Salvador na huling sumali noong 2015; Samoa na huling sumali noong 2018; Pidyi na huling sumali noong 2019; Kosta Rika at Lupangyelo na huling sumali noong 2020; Italya na huling sumali noong 2021; at Cabo Verde at Hong Kong na huling sumali noong 2022.

Dapat sanang lalahok si Ava Vahneshan ng Iran sa edisyong ito, ngunit dahil bumitiw sa paglahok sa Miss Universe ang kanilang kandidata na si Fay Asghari, pinalitan ni Vahneshan si Asghari sa paglahok sa Miss Universe, at walang iniluklok ang Miss Persia Organization bilang kapalit ni Vahneshan. Dapat sanang lalahok si Aline Ghanem ng Libano sa edisyong ito, ngunit dahil sa giyera na nagaganap sa kanila bansa, nagdesisyon si Ghanem na bumitiw na lamang sa kompetisyon. Nikol Kižis ng Estonya, Aphrodite Xynogalou ng Gresya, Ayaulym Alimkhaliyeva ng Kasakistan, Lana Vuković ng Kroasya, Mumba Kawama Charity ng Sambia, at Matina Elizabeth Doherty ng Sierra Leone sa edisyong ito, ngunit hindi sila nagpatuloy dahil sa hindi isiniwalat na dahilan.

## Mga resulta 
### Mga pagkakalagay 
### Mga natatanging parangal 
## Mga kandidata 
Pitumpu't-anim na kandidata ang kumpirmadong lalahok.

## Mga tala 
## Mga sanggunian 
## Panlabas na kawing 
* 

Kategorya:Patimpalak ng kagandahan sa Biyetnam